Source: https://finlex.fi/fi/laki/ajantasa/kumotut/1995/19950212
Timestamp: 2019-11-13 17:02:55+00:00
Document Index: 3621874

Matched Legal Cases: ['§ 3', '§ 4', '§ 6', '§ 7', '§ 8', '§ 10', '§ 11', '§ 14', '§ 15']

Kumottu säädös Asetus ilmatieteen laitoksesta (kumottu) 212/1995 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 17.2.1995/212
Asetus ilmatieteen laitoksesta (kumottu)
Tämä asetus on kumottu A:lla 505/2004, joka tulee voimaan 1.7.2004.
Liikenneministerin esittelystä säädetään ilmatieteen laitoksesta 22 päivänä joulukuuta 1967 annetun lain (585/67) 5 §:n nojalla:
1 § (18.4.2002/310)
Ilmatieteen laitoksen tehtävänä on toimialallaan vastata ilmatieteen, geomagnetismin ja avaruusfysiikan alaa sekä ilmanlaatua koskevasta havainto-, tutkimus- ja palvelutoiminnasta. Lisäksi laitoksen tulee huolehtia toimialansa kansainvälisestä yhteistyöstä, avaruustutkimuksen hallinnollisten ja teknisten tukipalvelujen tuottamisesta sekä muista sille säädetyistä tehtävistä.
Organisaatio, henkilöstö ja johtokunta
Ilmatieteen laitoksessa on sen toiminnan edellyttämiä tulosalueita ja toimintayksiköitä siten kuin työjärjestyksessä määrätään.
3 § (15.8.1997/772)
Ilmatieteen laitoksen päällikkönä on pääjohtaja. Lisäksi laitoksessa on johtajia ja tutkimusprofessoreja sekä muuta henkilöstöä.
Ilmatieteen laitoksen toimintaa ohjaa ja valvoo johtokunta.
Liikenneministeriö asettaa johtokunnan kolmeksi vuodeksi kerrallaan. Johtokuntaan kuuluu enintään seitsemän jäsentä, joista yksi edustaa laitoksen henkilöstöä. Liikenneministeriö määrää yhden jäsenistä puheenjohtajaksi ja yhden varapuheenjohtajaksi. (9.10.1998/738)
Ilmatieteen laitokselle kuuluvat asiat ratkaisee johtokunta, pääjohtaja tai muu virkamies, jolle sellainen toimivalta on työjärjestyksessä tai taloussäännössä annettu.
Ilmatieteen laitoksen johtokunnan tehtävänä on:
1) päättää laitoksen toiminnan tavoitteista, talousarvioehdotuksesta, toiminta- ja taloussuunnitelmasta, tilinpäätöksestä ja toimintakertomuksesta;
2) seurata tavoitteiden toteutumista ottaen huomioon liikenneministeriön kanssa sovitut tavoitteet;
3) käsitellä ministeriölle tai muulle viranomaiselle tehtävät esitykset ja lausunnot periaatteellisesti tärkeistä ja laajakantoisista asioista;
4) edistää laitoksen ja sen palvelujen käyttäjien välistä yhteistyötä;
5) päättää, missä järjestyksessä tulosalueiden päälliköt toimivat pääjohtajan sijaisena tämän estyneenä ollessa; sekä
6) käsitellä ne muut asiat, jotka johtokunta päättää pääjohtajan esityksestä ottaa käsiteltävikseen.
Johtokunta on päätösvaltainen, kun kokouksen puheenjohtaja ja vähintään kolme muuta jäsentä on saapuvilla.
Jos johtokunnassa ilmenee erimielisyyttä asian ratkaisemisesta, päätetään asia äänestyksellä. Johtokunnan päätökseksi tulee enemmistön kannattama ehdotus ja äänten mennessä tasan se ehdotus, johon kokouksen puheenjohtaja on yhtynyt.
Pääjohtaja ratkaisee muut kuin 6 §:n mukaan johtokunnan ratkaistavat asiat, jollei niitä ole työjärjestyksessä tai taloussäännössä määrätty jonkun muun ratkaistavaksi.
Henkilöstön tehtävät ja virkojen kelpoisuus- vaatimukset
Pääjohtaja johtaa ilmatieteen laitoksen toimintaa sekä vastaa siitä, että laitokselle kuuluvat tehtävät hoidetaan tehokkaasti ja tuloksellisesti.
Tulosalueen päällikön tehtävänä on vastata siitä, että hänen johdettavakseen kuuluvalle tulosalueelle asetetut tavoitteet saavutetaan tehokkaasti ja tuloksellisesti.
11 § (18.4.2002/310)
Pääjohtajalta vaaditaan ylempi korkeakoulututkinto, hyvä perehtyneisyys laitoksen toimialaan ja käytännössä osoitettu johtamistaito sekä johtamiskokemusta.
Pääjohtajalla, jos hän on suorittanut tohtorin tutkinnon, sekä tohtorin tutkinnon suorittaneella tulosalueen päälliköllä ja tutkimusprofessorilla on professorin arvonimi. Hallintotoiminnan tulosalueen päälliköllä on hallintojohtajan arvonimi.
Pääjohtajan nimittää valtioneuvosto. (26.11.1999/1089)
Ilmatieteen laitos kantaa ja vastaa valtion puolesta sekä valvoo tuomioistuimessa, välimiesmenettelyssä, muissa viranomaisissa ja toimituksissa valtion etua ja oikeutta kaikissa laitosta koskevissa asioissa.
Tarkemmat määräykset ilmatieteen laitoksen organisaatiosta, yksiköiden ja henkilöstön tehtävistä ja toimivallasta sekä asioiden käsittelystä annetaan työjärjestyksessä ja taloussäännössä. Työjärjestyksen ja taloussäännön vahvistaa pääjohtaja.
Tällä asetuksella kumotaan ilmatieteen laitoksesta 22 päivänä syyskuuta 1989 annettu asetus (841/89) siihen myöhemmin tehtyine muutoksineen. Kumotun asetuksen nojalla asetettu johtokunta jatkaa toimintaansa toimikautensa loppuun.
15.8.1997/772:
9.10.1998/738:
Tämä asetus tulee voimaan 16 päivänä lokakuuta 1998.
26.11.1999/1089:
18.4.2002/310:
Tämä asetus tulee voimaan 25 päivänä huhtikuuta 2002.
Ilmatieteen laitoksen tehtävät1 § Organisaatio, henkilöstö ja johtokunta 2 § 3 § 4 § Asioiden käsittely ja ratkaiseminen 5 § 6 § 7 § 8 § Henkilöstön tehtävät ja virkojen kelpoisuus- vaatimukset 9 § 10 § 11 § Henkilöstön nimittäminen ja ottaminen 12 § Erinäisiä säännöksiä 13 § 14 § 15 § Muutossäädösten voimaantulo ja soveltaminen:15.8.1997/772:9.10.1998/738:26.11.1999/1089:18.4.2002/310: